type: contracts

jurisdiction: EU

text:
 16.6.2015
 EL
 Επίσημη Εφημερίδα της Ευρωπαϊκής Ένωσης
 L 149/21
 ΑΠΌΦΑΣΗ αριθ. 1/2015 ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ–ΕΖΕΣ ΓΙΑ ΤΗΝ ΑΠΛΟΫΣΤΕΥΣΗ ΤΩΝ ΔΙΑΤΥΠΏΣΕΩΝ ΚΑΤΆ ΤΙΣ ΕΜΠΟΡΕΥΜΑΤΙΚΈΣ ΣΥΝΑΛΛΑΓΈΣ
 της 11ης Μαΐου 2015
 όσον αφορά την πρόσκληση προς την πρώην Γιουγκοσλαβική Δημοκρατία της Μακεδονίας για προσχώρηση στη σύμβαση για την απλούστευση των διατυπώσεων κατά τις εμπορευματικές συναλλαγές [2015/920]
 Η ΜΕΙΚΤΗ ΕΠΙΤΡΟΠΗ ΕΕ–ΕΖΕΣ,
 Έχοντας υπόψη τη σύμβαση της 20ής Μαΐου 1987 για την απλούστευση των διατυπώσεων κατά τις εμπορευματικές συναλλαγές (1) («σύμβαση»), και ιδίως το άρθρο 11 παράγραφος 3,
 Εκτιμώντας τα ακόλουθα:
 (1)
 Οι εμπορευματικές συναλλαγές με την πρώην Γιουγκοσλαβική Δημοκρατία της Μακεδονίας θα διευκολυνθούν με την απλούστευση των διατυπώσεων που αφορούν τις εμπορευματικές συναλλαγές μεταξύ της πρώην Γιουγκοσλαβικής Δημοκρατίας της Μακεδονίας και της Ευρωπαϊκής Ένωσης, της Δημοκρατίας της Ισλανδίας, του Βασιλείου της Νορβηγίας, της Ελβετικής Συνομοσπονδίας και της Δημοκρατίας της Τουρκίας.
 (2)
 Με σκοπό την επίτευξη αυτής της απλούστευσης, είναι σκόπιμο να κληθεί η πρώην Γιουγκοσλαβική Δημοκρατία της Μακεδονίας να προσχωρήσει στη σύμβαση,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Σύμφωνα με το άρθρο 11α της σύμβασης για την απλούστευση των διατυπώσεων κατά τις εμπορευματικές συναλλαγές, η πρώην Γιουγκοσλαβική Δημοκρατία της Μακεδονίας καλείται να προσχωρήσει στη σύμβαση από την 1η Ιουλίου 2015.
 Άρθρο 2
 Η παρούσα απόφαση αρχίζει να ισχύει από την ημερομηνία της έκδοσής της.
 Άγκυρα, 11 Μαΐου 2015.
 Για τη μεικτή επιτροπή ΕΕ–ΕΖΕΣ
 Ο Πρόεδρος
 Sezai UÇARMAK
 (1) ΕΕ L 134 της 22.5.1987, σ. 2.